અમદાવાદ: કચ્છના ભૂજ શહેરથી ૩૭ કિલોમીટર દૂર અાવેલા મોખાણા ગામે ચેકિંગ માટે ગયેલી પીજીવીસીએલની ટીમ અને સ્થાનિક લોકો વચ્ચે જોરદાર અથડામણમાં પથ્થરમારો થતાં ભારે નાસભાગ મચી ગઈ હતી. બેકાબૂ પરિસ્થિતિને અંકુશમાં લેવા પોલીસને ચાર રાઉન્ડ ફાયરિંગ અને લાઠીચાર્જ કરવાની ફરજ પડી હતી. અા ઘટનામાં પોલીસકર્મીઓ સહિત દસ વ્યક્તિઓને ઈજાઓ પહોંચતાં તમામને ભૂજની સિવિલ હોસ્પિટલમાં સારવાર માટે ખસેડવામાં અાવ્યા છે.